Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1086/12/8808	Rožňava, 9.1.2013
EEČ : 2-67-9-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 26.09.2012 v čase okolo 16.30 hod. v katastrálnom území obce XXXXX, okres XXXXX, v lokalite zv. Hranica, z parciel č. 500/31 a č. 502/51, z pozemku č. 7504/1, ktorý patrí do poľnohospodárskeho pôdneho fondu, bez povolenia vykopali a odcudzili 160 kg zemiakov, čím poškodenej súkromne hospodáriacej roľníčke XXXXX spôsobili škodu vo výške XXXXX- €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
4.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Uzneseniami povereného policajta Obvodného oddelenia PZ v XXXXX sp. zn. ORP-XXXXX, ORP-XXXXX, ORP-XXXXX a ORP-XXXXX zo dňa 02.12.2012, boli začaté trestné stíhania a súčasne vznesené obvinenia XXXXX, XXXXX, XXXXX a XXXXX za prečiny krádeže podľa § 212 ods. 2 písm. d) Tr. zák., na tom skutkovom základe, ako je to v podstate uvedené vo výrokovej časti tohto uznesenia, s tým, že každý z obvinených nazbieral po 40 kg zemiakov a spôsobil škodu po XXXXX €. 
	Uznesením povereného policajta Obvodného oddelenia PZ v XXXXX, sp. zn. ORP-XXXXX zo dňa 17.12.2012, boli všetky veci spojené na spoločné konanie. 
	Obvinení XXXXX, XXXXX, XXXXX a XXXXX sa k spáchaniu skutkov, za ktoré sú stíhaní, v celom rozsahu priznali. Svoje konanie oľutovali. Na svoju obhajobu uviedli, že úroda už bola pozberaná a oni si mysleli, že na poli už môžu pozbierať alebo vykopať ostatné zemiaky, ktoré tam prípadne ostali. Povolenie na takýto zber nemali. Nazbierali si asi po 40 kg zemiakov.  Zemiaky vrátili poškodenej. V budúcnosti už tak nebudú konať, resp. si vyžiadajú povolenie na dozber. Vyjadrili súhlas s podmienečným zastavením trestného stíhania. 
	Svedok - splnomocnený zástupca poškodenej súkromne hospodáriacej roľníčky XXXXX - XXXXX vo svojej výpovedi potvrdil, že na pozemku, ktorý patrí do poľnohospodárskeho pôdneho fondu, bol vykonaný zber zemiakov. Následne bol plánovaný ručný dozber. Na poli chytili bez povolenia zbierať obvinených, ktorí mali nazbieraných po 40 kg zemiakov, v hodnote po XXXXX- €. Náhradu škody si neuplatňujú, pretože zemiaky im boli vrátené. 
	Zo splnomocnenia, záznamov o podaní vysvetlení, zápisníc o obhliadke miesta činu, pripojených fotodokumentácií, náčrtkov, mapiek, zoznamov poľnohospodárskych pozemkov, vyčíslení škody, potvrdení o zaistení vecí, úradných záznamov o vrátení vecí, správy z Katastrálneho portálu Úradu geodézie, kartografie a katastra Slovenskej republiky, ako aj z ďalších dôkazov vo vyšetrovacom spise, vyplývajú už uvedené skutočnosti.
Obvinení sú bez pracovného pomeru. Z miesta trvalého bydliska sú dobre hodnotení. 
Obvinený XXXXX bol doposiaľ 4-krát odsúdený. V posledných desiatich rokoch dvakrát. Naposledy bolo proti nemu uznesením okresného prokurátora v Rožňave, sp. zn. XXXXX zo dňa 09.05.2006, právoplatným dňa 27.05.2006, podmienečne zastavené trestné stíhanie za prečin krádeže podľa § 212 ods. 2 písm. d) Tr. zák. na skúšobnú dobu v trvaní 12 (dvanásť) mesiacov, t. j. do 27.05.2006. Dňa 28.05.2009 sa osvedčil. 
Obvinení XXXXX a XXXXX doposiaľ neboli súdne trestaní. 
Obvinená XXXXX v posledných desiatich rokoch nebola súdne trestaná. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinení XXXXX, XXXXX, XXXXX a XXXXX spáchali v spolupáchateľstve podľa § 20 Tr. zák. prečin krádeže podľa § 212 ods. 2 písm. d) Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinení sa k spáchanému činu priznali, svoje konanie oľutovali a vyjadrili súhlas s prípadným podmienečným zastavením trestného stíhania proti svojej osobe. Odcudzené veci - zemiaky - vrátili poškodenej. 
Vzhľadom na vyššie uvedené  bolo dôvodné postupovať podľa § 216 ods. 1, ods. 2 Tr. por., t. j. podmienečne zastaviť trestné stíhanie proti obvineným XXXXX, XXXXX, XXXXX a XXXXX, a určená im bola skúšobná doba v trvaní 12 (dvanásť) mesiacov, každému samostatne, čo s prihliadnutím na ich doterajší život a okolnosti prípadu, je dostačujúce. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor